ซื้อสุทธิ SET50 Call หลังดัชนีร่วงต่อในวันพฤหัส
DW ว่า นักลงทุนเก็บ Call DW หุ้นธนาคารหลังจากหุ้นอ้างอิงปรับตัวลงต่อในวันพฤหัส
3 ก.ค. 2558

บล.แมคควอรี กล่าวถึงตลาด DW ว่า นักลงทุนเก็บ Call DW หุ้นธนาคารหลังจากหุ้นอ้างอิงปรับตัวลงต่อในวันพฤหัส ขณะที่ราคา Put DW ปรับตัวขึ้นแรง ตัวอย่างเช่น Put DW บนหุ้น KBANK โดย DW28 ที่เกี่ยวข้อง เช่น KBAN28P1511A +15.6% เทียบกับหุ้นอ้างอิงที่ปรับตัวลง -5.3% เป็นต้น
อย่างไรก็ตามในระหว่างวันนักลงทุนยังคงเทรด SET50 DW ต่อเนื่อง โดยมีวอลุ่มเทรดทั้ง Call และ Put จากการที่ดัชนีเคลื่อนไหวผันผวนระหว่างวัน ทั้งนี้ การที่ดัชนีหลักทรัพย์อ้างอิงปรับตัวลงต่อในวันพฤหัส ส่งผลให้นักลงทุนซื้อสุทธิใน SET50 Call เช่น S5028C1508A
โดยภาวะการซื้อขาย DW ในวันพฤหัส นักลงทุนให้ความสนใจ DW บนดัชนีหลักทรัพย์เป็นอย่างมากจากการที่ดัชนีเคลื่อนไหวผันผวน และปรับตัวลดลงในช่วงบ่ายของการซื้อขาย ก่อนที่ SET50 Index จะปิดลบ 0.9% ส่วนสัญญาซื้อขายล่วงหน้า S50U15 ปรับตัวลดลง -0.5% ส่งผลให้ SET50 Put ปรับตัวเพิ่มขึ้น เช่น S5028P1508A +4.2%
ขณะที่ DW บนหุ้นรายตัวที่ปรับตัวขึ้นแรงได้แก่ CPN28C1507A +53.8% เทียบกับหุ้นอ้างอิงที่ปรับตัวขึ้น +2.6% BCP28C1507A +25.0% และ BCP28C1512A +6.1% เทียบกับหุ้นอ้างอิงที่ปรับตัวขึ้น +2.1% ตามลำดับ
อย่างไรก็ตาม กลุ่มที่เคลื่อนไหวโดดเด่นได้แก่ กลุ่มธนาคาร ซึ่งหุ้นอ้างอิงปรับตัวลงแรงต่อเนื่องวานนี้ โดยเฉพาะ KBANK และ SCB ซึ่งส่งผลให้ Call DW ปรับตัวลดลงตามไปด้วย ตัวอย่างเช่น KBAN28C1510A -35.7% และ SCB28C1510A -25.9% เทียบกับหุ้นอ้างอิงที่ปรับตัวลง -5.3% และ -3.5% ตามลำดับ ในขณะเดียวกัน Put DW บนหุ้นธนาคารปรับตัวขึ้นอย่างแข็งแกร่ง เช่น KBAN28P1511A +15.6%
ทางด้านข้อมูลการซื้อขาย DW28 วานนี้ ระบุว่า การปรับตัวลงของดัชนีหลักทรัพย์ ส่งผลให้นักลงทุนซื้อสุทธิใน SET50 Call จำนวนรวมกว่า 25.4 ล้านหน่วย นำโดย S5028C1508A รวมทั้งมีแรงซื้อใน BANP28C1510A และ IRPC28C1509A จำนวน 4.3 ล้านหน่วย และ 4.3 ล้านหน่วย ตามลำดับ ส่วนทางด้านแรงขายสุทธิมีจำนวนเล็กน้อยใน EART28C1511A 2.1 ล้านหน่วย และ KTB28C1510A 1.8 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 47,256.19  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,188.74  ล้านบาท
คิดเป็น 2.5%  